**RESERVERT KONTRAKT FOR**

**KJØP AV MAKULERING**

mellom

[virksomhet]

………………………………………………

(heretter kalt Oppdragsgiver)

Organisasjonsnummer: [XXX]

og

[valgte leverandør]

………………………………………………

(heretter kalt Leverandør)

Organisasjonsnr./Personnr. ……………………………

Organisasjonsnummer: [XXX]

Innhold

[1 Alminnelige bestemmelser 4](#_Toc38363412)

[1.1 Kontraktens omfang 4](#_Toc38363413)

[1.2 Bilag til kontrakten 4](#_Toc38363414)

[1.3 Kontraktens varighet 4](#_Toc38363415)

[1.4 Oppsigelse 4](#_Toc38363416)

[1.5 Partenes representanter 4](#_Toc38363417)

[1.6 Språk 5](#_Toc38363418)

[1.7 Underleverandører 5](#_Toc38363419)

[*2* Partenes plikter 5](#_Toc38363420)

[2.1 Samarbeid 5](#_Toc38363421)

[2.2 Taushetsplikt 5](#_Toc38363422)

[2.3 Markedsføring 5](#_Toc38363423)

[3 Leverandørens plikter 6](#_Toc38363424)

[3.1 Ansvar 6](#_Toc38363425)

[3.2 Endringer i Leverandørs organisasjon mv. 6](#_Toc38363426)

[3.3 Statistikk og informasjon 6](#_Toc38363427)

[3.4 Samkjøpsproveny 7](#_Toc38363428)

[3.5 Elektronisk faktura 7](#_Toc38363429)

[4 Pris og betaling 8](#_Toc38363430)

[4.1 Pris 8](#_Toc38363431)

[4.2 Fakturering 8](#_Toc38363432)

[4.3 Prisregulering 8](#_Toc38363433)

[5 Andre bestemmelser for kontrakten 8](#_Toc38363434)

[5.1 Krav til ansatte 8](#_Toc38363435)

[5.2 XXXX 9](#_Toc38363436)

[6 Oslo kommunes seriøsitetsbestemmelser 9](#_Toc38363437)

[6.1 Krav til lønns- og arbeidsvilkår 9](#_Toc38363438)

[6.2 Krav om betaling til bank 10](#_Toc38363439)

[6.3 Krav om betaling med elektronisk betalingsmiddel/forbud mot kontant betaling 10](#_Toc38363440)

[6.4 Krav om bruk av fast ansatte 10](#_Toc38363441)

[6.5 Krav vedrørende bruk av innleide/arbeidskraft fra bemanningsforetak 11](#_Toc38363442)

[6.6 Begrensing i antall ledd underleverandører 11](#_Toc38363443)

[6.7 Oppdragsgivers rett til å innhente opplysninger 12](#_Toc38363444)

[6.8 Brudd på skatte- og avgiftsforpliktelser 12](#_Toc38363445)

[6.9 Brudd på konkurranselovgivningen 13](#_Toc38363446)

[6.10 Innrapportering av utenlandske arbeidstakere og arbeidere 14](#_Toc38363447)

[6.11 Revisjon 14](#_Toc38363448)

[6.12 Mislighold av kontraktsforpliktelser - konsekvenser for senere konkurranser 14](#_Toc38363449)

[7 Miljøkrav 15](#_Toc38363450)

[7.1 Miljøkrav som gjelder i kontraktsperioden 15](#_Toc38363451)

[8 Mislighold 15](#_Toc38363452)

[8.1 Mangel 15](#_Toc38363453)

[8.2 Retting 15](#_Toc38363454)

[8.3 Prisavslag 15](#_Toc38363455)

[8.4 Erstatning 15](#_Toc38363456)

[8.5 Oppdragsgivers reklamasjonsfrist 16](#_Toc38363457)

[8.6 Oppdragsgivers varslingsplikt 16](#_Toc38363458)

[8.7 Heving 16](#_Toc38363459)

[8.8 Betalingsmislighold 17](#_Toc38363460)

[9 Tvister 17](#_Toc38363461)

# Alminnelige bestemmelser

## Kontraktens omfang

[kort beskrivelse av avtalens omfang og hvilke ytelser som er omfattet, evt. tidfrister mv. for tjenesten]

Leveransen omfatter de forpliktelser som fremgår av kravspesifikasjonen, og tjenestene skal leveres i henhold til denne.

## Bilag til kontrakten

[angi hvilke bilag som evt er en del av kontrakten (eks. konkurransegrunnlag, kravspesifikasjon, prisskjema), evt. stryk dette punktet]

Kontrakten består av følgende dokumenter:

1. .…………………………………………………………
2. ………………………………………………………….
3. ………………………………………………………….
4. ………………………………………………………….
5. ………………………………………………………….
6. ………………………………………………………….

Ved motstrid gjelder dokumentene i ovennevnte rekkefølge.

## Kontraktens varighet

[må tilpasses den enkelte avtale, i tråd med det som er angitt i konkurransegrunnlaget]

## Oppsigelse

Hvis det foreligger saklig grunn kan Oppdragsgiver si opp avtalen, helt eller delvis med [X] måneders oppsigelsesfrist.

## Partenes representanter

For Oppdragsgiver: For Leverandøren:

Navn ……………………… Navn ………………………

Adresse ……………………… Adresse ………………………

Telefon ……………………… Telefon ………………………

E-post ……………………… E-post ………………………

Partenes representanter er bemyndiget til å opptre på vegne av partene i saker som angår avtalen.

Varsel, krav og andre meldinger som skal gis etter avtalen, skal sendes partenes representanter og avtalte adresser for varsling. Varsel skal gis skriftlig på e-post mellom partene.

Utskiftning av representanter skal varsles skriftlig innen rimelig tid.

## Språk

All kommunikasjon mellom Oppdragsgiver og Leverandør skal foregå på norsk.

## Underleverandører

*[Fylles ut dersom det avtales hvilke underleverandører Leverandøren skal benytte (se også veiledningsmaterialet, hvor kvalifiserte underleverandører er angitt. Strykes hvis ikke relevant]*

Følgende underleverandører er avtalt benyttet:

........................................................................... Org.nr./Personnr. ……………….

........................................................................... Org.nr./Personnr. ……………….

# Partenes plikter

## Samarbeid

Partene skal samarbeide lojalt under gjennomføringen av kontrakten. De skal innen rimelig tid underrette hverandre om forhold som de forstår eller bør forstå vil få betydning for kontrakten.

## Taushetsplikt

Partene har taushetsplikt om opplysninger som fremkommer om den annens forretningsmessige eller personlige forhold når det foreligger en berettiget interesse i at opplysningene ikke blir spredt.

Leverandøren og dennes ansatte, samt eventuelle underleverandører, har også taushetsplikt om opplysninger om ansatte, skoleelever, beboere, brukere o.l. ved oppdrag som utføres i kommunale enheter.

Taushetsplikten skal ikke være til hinder for at slike opplysninger gis til andre når dette er nødvendig for gjennomføringen av kontrakten. Det samme gjelder opplysninger som er nødvendige for senere drift og vedlikehold.

## Markedsføring

Leverandøren må innhente skriftlig forhåndsgodkjennelse fra Oppdragsgiver dersom Leverandøren ønsker å gi offentligheten informasjon om kontrakten

Eventuell kontakt med media skal håndteres av Oppdragsgiver.

# Leverandørens plikter

## Ansvar

Leverandøren er ansvarlig for sine ansatte, medhjelpere og underleverandør(er) som han benytter for å oppfylle sine forpliktelser etter kontrakten.

## Endringer i Leverandørs organisasjon mv.

Endringer som kan få betydning for avtalen, for eksempel Leverandørs organisasjonsform, overdragelse av virksomhet og lignende, skal meddeles skriftlig til Oppdragsgiver snarest.

## Statistikk og informasjon

Leverandør skal oversende statistikker/rapporter til Oppdragsgiver. Leverandør skal uoppfordret levere statistikker/rapporter til Utviklings- og kompetanseetaten v/konsernservice (konsernservice) tertialvis og innen den 15. januar, 15. mai og 15. september hvert år i kontraktsperioden.

Statistikken skal leveres på elektronisk MS Excel format. Statistikken skal inneholde:

* Oppdatert oversikt over leveringssteder med totalt kjøp og totalt antall fakturaer i perioden
* Omsetning av produkter (beløp og antall)
* Leveringstid per bestilling
* Responstid på service
* Statistikken skal være fordelt på måneder og tertial

På forespørsel fra konsernservice skal Leverandør innen 15 virkedager oppgi kontaktinformasjon (inkl e-postadresser for de som er registrert med dette) til alle som har foretatt avrop på kontrakten. Senest 2 måneder før kontrakten løper ut skal Leverandør oversende oversikt over leveransepunkter/kunder med informasjon om adresse, spesielle forhold knyttet til levering, kontaktperson, telefonnummer og e-postadresse.

Leverandør skal også kunne levere annen statistikk som konsernservice har behov for og som har sammenheng med kontraktens art, dersom konsernservice ber om dette og det ikke medfører vesentlig ulempe for Leverandør. All statistikkutarbeidelse og oversendelse skal være kostnadsfri for Oppdragsgiver.

## Elektronisk faktura

Leverandøren plikter å tilby elektroniske fakturaer i Elektronisk handelsformat (EHF) fra dato for kontraktsinngåelse. Som Leverandør må det inngås en egen avtale med et aksesspunkt.

Dersom Leverandøren ikke oppfyller kravet til e-faktura påløper et gebyr pålydende kroner 100,- per faktura Kunden mottar på papir. Det skal utstedes månedlig kreditnota pålydende kroner 100,- for hver faktura Kunden mottar på papir.

# Pris og betaling

## Pris

*[sett opp egen prisoppstilling, eller henvis til prisbilag utarbeidet i forbindelse med konkurransen]*

Prisen inkluderer Leverandørens nødvendige utgifter i forbindelse med utføring av tjenesten.

## Fakturering

På faktura skal alle priser spesifiseres og dokumenteres slik at de kan kontrolleres av Oppdragsgiver. Betalingsbetingelser er per 30 kalenderdager etter mottatt faktura.

Alle fakturaer skal merkes med bestillings- eller ressursnummer, eventuelle andre referanser som Oppdragsgiver krever, klart angi hva beløpet gjelder og sendes til følgende adresse:

**Virksomhetens navn**

**v/ Oslo kommune Fakturasentral**

**Postboks 6532Etterstad**

**0606 Oslo**

Oppdragsgiver kan kreve nødvendig dokumentasjon for kontroll av oppgavene.

Kun korrekt utfylte fakturaer utløser betalingsplikt.

## Prisregulering

*[Pris er ikke gjenstand for regulering med mindre annet er avtalt/ Prisen reguleres slik: XXX]*

# Andre bestemmelser for kontrakten

*[I dette kapittelet kan det settes inn særskilte kontraktsbestemmelser som ikke fremgår av kontraktsmalen.]*

## Krav til ansatte

Minst 30 % av de ansatte, alternativt de som leverer hovedytelsen, har en funksjonshemming eller er vanskeligstilte, jf FOA § 8-8. Dette gjelder også eventuelle underleverandører

## XXXX

# Oslo kommunes seriøsitetsbestemmelser

## Krav til lønns- og arbeidsvilkår

Leverandør og underleverandører (herunder bemanningsselskap) plikter å ha lønns- og arbeidsvilkår som ikke er dårligere enn det som følger av til enhver tid gjeldende arbeidsmiljølovgivning, allmenngjøringsforskrifter eller landsomfattende tariffavtale for den aktuelle bransje. Dette gjelder bare for arbeidere som direkte medvirker til oppfyllelse av leverandørs forpliktelser under avtalen.

På arbeidsområder som ikke er dekket av allmenngjøringsforskrifter eller landsdekkende tariffavtaler, skal Leverandøren se hen til lokale tariffavtaler på samme arbeidsområde og fastsette lønns- og arbeidsvilkår som ikke er dårligere enn disse. Dersom det ikke finnes slike lokale avtaler, skal Leverandøren se hen til allmenngjorte eller landsdekkende tariffavtaler for lignende arbeidsområder og fastsette lønns- og arbeidsvilkår som ikke er dårligere enn disse.

Med lønns- og arbeidsvilkår menes blant annet bestemmelser om arbeidstid, lønn, obligatorisk tjenestepensjon, overtidstillegg, skift- og turnustillegg og ulempetillegg, og dekning av utgifter til reise, kost og losji.

Dersom kravet til lønns- og arbeidsvilkår ikke etterleves, har Oppdragsgiver rett til å holde tilbake deler av kontraktssummen til det er dokumentert at forholdet var eller er brakt i orden. Summen som blir holdt tilbake skal tilsvare ca. 2 ganger besparelsen for arbeidsgiveren.

Dersom bruddet har skjedd hos underleverandøren kan Oppdragsgiver kreve at Leverandøren skifter ut underleverandøren. Dette skal skje for Leverandørens regning og risiko.

Ved brudd på plikter etter denne bestemmelsen som ikke er av ubetydelig karakter kan Oppdragsgiver stanse arbeidene for Leverandørens regning og risiko eller heve kontrakten. Selv om Leverandøren eller underleverandør retter overfor arbeiderne, er ikke det til hinder for at Oppdragsgiver kan heve. Leverandørens forsinkelse som følge av stansing gir Oppdragsgiver rett på eventuell dagmulkt etter kontraktens bestemmelser om forsinket levering. Dersom Oppdragsgiver hever kontrakten med Leverandøren, kan Oppdragsgiver kreve å få tiltransportert til seg Leverandørens kontrakter med underleverandører.

Brudd på plikter etter denne bestemmelsen gir under enhver omstendighet Oppdragsgiver rett på forholdsmessig prisavslag. Ved vurderingen av hva som er et forholdsmessig prisavslag, skal det særlig legges vekt på bruddets alvorlighetsgrad, omfang, varighet og betydning for Oppdragsgiver, herunder betydningen for Oppdragsgivers omdømme.

Oslo kommune, eller eventuelt tredjepart engasjert av Oslo kommune, har rett til innsyn i dokumenter, og rett til å foreta andre undersøkelser, som gjør det mulig for Oppdragsgiver å gjennomføre kontroll med at kravet til lønns- og arbeidsvilkår overholdes.

Leverandøren plikter vederlagsfritt å medvirke ved kontroll, herunder til å fremlegge all etterspurt dokumentasjon. Medvirknings- og dokumentasjonsplikten omfatter også underleverandører.

Leverandør plikter å ha tilsvarende kontraktsbestemmelse i sine kontrakter med underleverandører og skal gjennomføre nødvendig kontroll hos sine underleverandører for å påse at plikten overholdes.

## Krav om betaling til bank

Lønn, oppgjør og annen godtgjørelse til egne ansatte, ansatte hos underleverandører, innleide og selvstendige oppdragstakere skal utbetales til den enkeltes konto i bank.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelse.

## Krav om betaling med elektronisk betalingsmiddel/forbud mot kontant betaling

All betaling Leverandøren foretar i forbindelse med utførelsen av kontraktsarbeid for Oslo kommune skal betales med elektronisk betalingsmiddel.

Alvorlige brudd på denne bestemmelsen gir Oppdragsgiver rett til prisavslag tilsvarende betalingen.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

## Krav om bruk av fast ansatte

[kontraktsbestemmelsen skal benyttes ved anskaffelser over kr 500 000 eks.mva. Slettes ved anskaffelser med lavere verdi]

Ved utførelsen av kontraktsarbeidet skal arbeidet i all hovedsak utføres av fast ansatte i minst 80 % stilling, uavhengig av om arbeidere er ansatt hos leverandøren eller eventuelle underleverandører, inkludert bemanningsforetak. Oppdragsgiver kan gjøre unntak fra kravet, for eksempel der midlertidig ansatte erstatter fast ansatte som er i svangerskapspermisjon, er syke e.l.

Leverandøren og eventuelle underleverandører skal etter kontraktsinngåelsen redegjøre for hvordan kravet vil bli oppfylt, samt jevnlig oversende bemanningsplaner og rapporter som viser oppfyllelsesgraden. Ved kontraktsavslutning skal det fremlegges oversikt over bemanningen og oppfyllelsesgrad. Timelister skal fremlegges på anmodning.

Alle avtaler leverandøren inngår med underleverandører i forbindelse med utføring av arbeid under denne kontrakten skal inneholde tilsvarende bestemmelser.

## Krav vedrørende bruk av innleide/arbeidskraft fra bemanningsforetak

[kontraktsbestemmelsen skal benyttes ved anskaffelser over kr 500 000 eks.mva. Slettes ved anskaffelser med lavere verdi]

Leverandøren skal sørge for at innleid personell som Leverandøren benytter til å oppfylle kontrakten med Oppdragsgiver, har arbeidskontrakter som sikrer disse tarifflønn e.l., også mellom oppdrag.

Ved brudd på denne bestemmelsen kan vederlaget avkortes tilsvarende eventuell fortjeneste for Leverandøren. Brudd på bestemmelsen kan også påberopes av den enkelte ansatte overfor Leverandøren som grunnlag for krav om etterbetaling av lønn.

## Begrensing i antall ledd underleverandører

[kontraktsbestemmelsen skal benyttes ved anskaffelser over kr 500 000 eks.mva. Slettes ved anskaffelser med lavere verdi]

Leverandøren kan ikke ha flere enn ett ledd underleverandør i kjede under seg. Innleie av personell regnes som ett ledd. Oppdragsgiver kan godta flere ledd dersom det på grunn av uforutsette eller spesielle omstendigheter gjør det nødvendig for å få gjennomført kontraktsarbeidene.

Leverandørens bruk av underleverandører, herunderinnleid arbeidskraft, skal skriftlig forhåndsgodkjennes av oppdragsgiver. Oppdragsgiver kan bare nekte bruk der han har saklig grunn. Det samme gjelder for utskifting av underleverandører i kontraktsperioden. Oppdragsgivers godkjenning endrer ikke leverandørens forpliktelser overfor Oppdragsgiver.

Ved inngåelse av kontrakter med underleverandør skal Leverandøren innhente skatteattest. Fra underleverandører med forretningsadresse i andre EØS-land enn Norge, skal det innhentes tilsvarende attest. Leverandøren skal på forespørsel fra Oppdragsgiver fremlegge skatteattesten.

Leverandøren skal til enhver tid kunne dokumentere at underleverandører oppfyller kontraktens bestemmelser, herunder at de har oppfylt sine forpliktelser overfor skattemyndighetene. Ovennevnte attester for skatt- og merverdiavgift skal til en hver tid finnes på byggeplassen. Attestene skal ikke være eldre enn seks måneder gamle.

Dersom attesten ikke fremlegges eller viser restanser som ikke er ubetydelige, kan Oppdragsgiver kreve at underleverandøren skiftes ut for Leverandørens regning og risiko dersom forholdet ikke rettes innen en rimelig frist, gitt ved skriftlig varsel.

Oppdragsgiver kan holde tilbake inntil 1 prosent av det samlede vederlaget for kontraktsarbeidet dersom ovennevnte plikter misligholdes, eller det er grunn til å tro at slikt mislighold vil inntreffe, og forholdet ikke blir rettet innen en rimelig frist gitt ved skriftlig varsel fra Oppdragsgiver. Dersom kravet ikke er oppfylt ved overtakelsen, kan vederlaget avkortes med et forholdsmessig prisavslag på inntil 1 prosent av kontraktssummen.

Ved vesentlig mislighold av ovennevnte plikter, eller der det er grunn til å tro at slikt mislighold vil inntreffe, kan Oppdragsgiver, med rimelig varsel, stanse arbeidene for Leverandørens regning og risiko, eller heve kontrakten. Dersom Oppdragsgiver hever kontrakten med Leverandøren, kan Oppdragsgiver kreve å få tiltransportert til seg Leverandørens kontrakter med underleverandører.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

## Oppdragsgivers rett til å innhente opplysninger

[kontraktsbestemmelsen skal benyttes ved anskaffelser over kr 500 000 eks.mva. Slettes ved anskaffelser med lavere verdi]

Oppdragsgiver skal til enhver tid ha fullmakt fra Leverandør og underleverandør(er) til et ubegrenset antall ganger å innhente opplysninger om de forhold som er angitt i fullmakt til innhenting av opplysninger om skatte- og avgiftsforhold m.m., som er vedlagt denne kontrakt som vedlegg [xx].

Manglende fullmakt fra leverandør(er) og/eller underleverandør(er) vil anses for å være et vesentlig mislighold og kan medføre heving av kontrakten.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

## Brudd på skatte- og avgiftsforpliktelser

[kontraktsbestemmelsen skal benyttes ved anskaffelser over kr 500 000 eks.mva. Slettes ved anskaffelser med lavere verdi]

Leverandøren og eventuelle underleverandører skal til enhver tid oppfylle sine forpliktelser til å betale skatter og/eller avgifter.

Oppdragsgiver kan til enhver tid foreta kontroll av Leverandørens og eventuelle underleverandørers oppfyllelse av forpliktelser til å betale skatter og/eller avgifter.

Dersom Leverandøren i ikke uvesentlig grad misligholder sine forpliktelser til å betale skatter og/eller avgifter kan Oppdragsgiver, etter at Leverandøren er gitt en frist til å rette, heve kontrakten. Dersom Leverandøren vesentlig misligholder sine forpliktelser til å betale skatter og/eller avgifter kan Oppdragsgiver heve kontrakten uten at Leverandøren er gitt en frist til å rette. Retten til å heve gjelder ikke dersom kravet formelt er bestridt overfor kompetent myndighet og Leverandøren kan sannsynliggjøre overfor Oppdragsgiver at kravet ikke er berettiget.

Dersom Leverandørens underleverandør i ikke uvesentlig grad misligholder sine forpliktelser til å betale skatter og/eller avgifter, kan Oppdragsgiver, etter at underleverandør er gitt en frist til å rette, kreve at Leverandøren snarest mulig skifter ut sin underleverandør for Leverandørens regning og risiko. Retten til å kreve utskifting gjelder ikke dersom kravet er formelt bestridt overfor kompetent myndighet, og Leverandøren kan sannsynliggjøre overfor Oppdragsgiver at kravet mot underleverandør ikke er berettiget. Dersom Leverandøren ikke skifter ut underleverandøren som den er forpliktet til å skifte ut, kan Oppdragsgiver heve avtalen.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

## Brudd på konkurranselovgivningen

[kontraktsbestemmelsen skal benyttes ved anskaffelser over kr 500 000 eks.mva. Slettes ved anskaffelser med lavere verdi]

Dersom det er klar sannsynlighetsovervekt for at Leverandøren har brutt konkurranseloven §§ 10 eller 11 eller tilsvarende bestemmelser, kan Oppdragsgiver heve kontrakten dersom dette er forholdsmessig.

Dersom det er klar sannsynlighetsovervekt for at Leverandørens underleverandør har brutt konkurranselovens §§ 10 eller 11 eller tilsvarende bestemmelser, kan Oppdragsgiver kreve at Leverandøren snarest mulig skifter ut sin underleverandør, for Leverandørens regning og risiko. Retten til å kreve utskifting gjelder ikke dersom kravet er formelt bestridt overfor kompetent myndighet og Leverandøren kan sannsynliggjøre overfor Oppdragsgiver at kravet mot underleverandøren ikke er berettiget. Dersom Leverandøren ikke skifter ut underleverandøren som den er forpliktet til å skifte ut, kan Oppdragsgiver heve avtalen.

Før heving etter første ledd og før krav om utskiftning av underleverandør i annet ledd, skal Oppdragiver vurdere den tid som er gått siden bruddet på konkurranseloven §§ 10 eller 11 ble begått, hvilke self-cleaning-tiltak som er iverksatt fra Leverandørens eller underleverandørens side og eventuelt andre momenter som kan ha betydning for vurderingen av om hevingen eller utskiftningen er forholdsmessig. Dersom bruddet på konkurranselovgivningen direkte har rammet eller berørt Oslo kommune, vil heving alltid anses å være forholdsmessig.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

## Innrapportering av utenlandske arbeidstakere og arbeidere

[kontraktsbestemmelsen skal benyttes ved anskaffelser over kr 500 000 eks.mva. Slettes ved anskaffelser med lavere verdi]

Oppdrag gitt til utenlandsk leverandør eller underleverandør, og alle arbeidere på slikt oppdrag, skal rapporteres til Skatteetaten via Oppdrags- og arbeidsforholdsregisteret i henhold til lov om skatteforvaltning § 7-6.

Leverandøren er ansvarlig for at slik rapportering skjer i hele kontraktskjeden. Leverandøren skal på forespørsel dokumentere at rapporteringsplikten er oppfylt ved kopi av innmeldingsskjema eller kvittering.

Eventuelt ansvar for skatter eller avgifter, gebyrer eller tvangsmulkt ilagt Oppdragsgiver som følge av at Leverandøren ikke har overholdt sine forpliktelser etter dette punktet, er Leverandørens ansvar og skal betales av ham.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

## Revisjon

[kontraktsbestemmelsen skal benyttes ved anskaffelser over kr 500 000 eks.mva. Slettes ved anskaffelser med lavere verdi]

Oslo kommune, eller eventuelt tredjepart engasjert av Oslo kommune, kan for å undersøke om kontraktens krav blir oppfylt, gjennomføre revisjon, herunder stedlig kontroll, av Leverandøren og eventuelle underleverandører, i perioden fra kontraktsinngåelse til seks måneder etter at sluttfaktura er betalt. Denne adgangen omfatter også kontrakter og dokumentasjon i underliggende ledd.

Leverandøren skal vederlagsfritt stille nødvendige ressurser og dokumentasjon til disposisjon for Oppdragsgivers kontroll. Medvirknings- og dokumentasjonsplikten omfatter også underleverandører.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

## Mislighold av kontraktsforpliktelser - konsekvenser for senere konkurranser

[kontraktsbestemmelsen skal benyttes ved anskaffelser over kr 500 000 eks.mva. Slettes ved anskaffelser med lavere verdi]

Brudd på Leverandørens plikter i denne kontrakten vil bli nedtegnet og kan få betydning i senere konkurranser, i overensstemmelse med regelverket for offentlige anskaffelser.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

# Miljøkrav

## Miljøkrav som gjelder i kontraktsperioden

Følgende miljøkrav gjelder for denne kontrakten:

# Mislighold

## Mangel

Det foreligger mangel dersom kontraktarbeidet avviker fra det som er avtalt, og dette skyldes forhold Leverandøren svarer for.

## Retting

Oppdragsgiver kan kreve at Leverandøren retter mangler for Leverandørens regning og risiko, dersom dette kan skje uten å forvolde Leverandøren urimelig kostnad og ulempe.

Leverandøren kan kreve å foreta retting når Oppdragsgiver ikke har særlig grunn til å motsette seg dette.

Rettingen skal foretas innen en rimelig frist fastsatt av Oppdragsgiver. Dersom retting ikke er foretatt innen fristen, kan Oppdragsgiver kreve at Leverandøren betaler de nødvendige kostnader til retting utført av en annen leverandør.

## Prisavslag

Består mangelen i at en del av oppdraget ikke er utført, og denne ikke blir rettet i henhold til punkt 8.2, kan Oppdragsgiver kreve et forholdsmessig prisavslag.

I stedet for prisavslag kan Oppdragsgiver heve avtalen i henhold til punkt 8.7 dersom formålet med tjenesten blir vesentlig forfeilet som følge av mangelen.

## Erstatning

Oppdragsgiver kan kreve erstatning for direkte tap som følge av mangelen. Dersom Leverandøren, eller noen han svarer for har utvist grov uaktsomhet eller forsett, kan Oppdragsgiver kreve erstatning også for indirekte tap.

Erstatningen er begrenset til et beløp som tilsvarer total kontraktssum eller estimert totalt honorar, eksklusive merverdiavgift. Denne begrensingen gjelder ikke dersom Leverandøren eller noen Leverandøren svarer for har utvist grov uaktsomhet eller forsett.

Oppdragsgiver skal søke å forebygge og begrense skadevirkningene av Leverandørens feil.

Kan deler av feilen henføres til Oppdragsgivers forhold, eller har han ved uaktsomhet medvirket til det økonomiske tapet, reduseres Leverandørens ansvar forholdsmessig.

## Oppdragsgivers reklamasjonsfrist

Oppdragsgiver må innen rimelig tid påberope seg mangel som han blir kjent med under utførelsen av det enkelte oppdrag. Gjør han ikke det, taper han retten til å påberope seg mangelen. Etter at det enkelte oppdrag er avsluttet, kan Oppdragsgiver bare påberope seg mangler som reklameres innen rimelig tid etter at han har oppdaget eller burde ha oppdaget den.

Med mindre annet er avtalt, kan reklamasjon ved arbeid på ting ikke fremsettes senere enn 2 år etter at det enkelte oppdrag er avsluttet.

Reklamasjonsfristene gjelder ikke dersom mangelen skyldes forsett eller grov uaktsomhet hos Leverandør eller noen han svarer for.

## Oppdragsgivers varslingsplikt

Dersom Oppdragsgiver krever erstatning, skal han varsle Leverandøren innen rimelig tid etter at han ble klar over grunnlaget for å reise kravet. Gjør han ikke det, tapes kravet.

## Heving

En part har rett til å heve kontrakten dersom den annen part vesentlig misligholder sine kontraktsforpliktelser, eller det er klart at slikt mislighold vil inntre. Flere brudd på kontraktsforpliktelsene kan samlet sett utgjøre et vesentlig mislighold. Før heving skjer skal det gis skriftlig varsel og en rimelig frist til å rette forholdet, med mindre misligholdet er så graverende at dette ikke er hensiktsmessig for Oppdragsgiver.

Oppdragsgiver kan heve kontrakten dersom Leverandøren går konkurs eller blir insolvent.

Oppdragsgiver kan istedenfor prisavslag heve kontrakten dersom formålet med tjenesten blir vesentlig forfeilet som følge av mangelen. Leverandøren har i disse tilfeller ikke rett til betaling, men har rett til å få tilbakelevert materiale m.m. i den grad det er mulig uten ulempe av betydning eller kostnad for Oppdragsgiver. For det som ikke kan leveres tilbake, kan Leverandøren kreve rimelig vederlag inntil den verdi dette har for Oppdragsgiver.

Ved heving på grunn av annet mislighold enn nevnt i 3. ledd, har Leverandøren krav på honorar for den delen av kontrakten som er utført på hevingstidspunktet.

Den part som hever kan kreve erstatning for tap han påføres som følge av misligholdet. Betalt dagmulkt skal gå til fradrag i erstatningen i den utstrekning det gjelder samme forhold. Erstatningen er begrenset til et beløp som tilsvarer total kontraktssum eller antatt totalt honorar, eksklusive merverdiavgift. Denne begrensingen gjelder ikke dersom parten eller noen parten svarer for har utvist grov uaktsomhet eller forsett.

## Betalingsmislighold

Ved forsinket betaling kan Leverandøren kreve forsinkelsesrente i henhold til lov av
17. desember 1976 nr. 100 om renter ved forsinket betaling.

# Tvister

Enhver tvist mellom partene om kontraktsforholdet som ikke løses i minnelighet avgjøres ved ordinær rettergang. Ved løsning av tvister skal norsk rett legges til grunn.

Verneting er Oslo tingrett.

\*\*\*\*\*\*\*\*\*\*\*\*\*\*\*\*\*\*

Kontrakten er utferdiget i to eksemplarer, hvorav partene beholder hvert sitt.

……………….den ………………. ……………….den ……………….

..........................................……….. .........................................…………

Oppdragsgiver Leverandør

Endringslogg

|  |  |
| --- | --- |
| Dato | Endring |
| 21.04.20 | Teksten i punkt 3.4 samkkjøpsproveny er erstattet med ny tekst.  |
| 09.06.20 | Tekst i punkt 3.4 samkkjøpsproveny er tatt bort |
| 09.06.20 | Følgende tekst i punkt 3.3 er tatt bort: Dersom avtalte statistikk/rapporter ikke er levert innen fristen påløper en dagmulkt pålydende kroner 300 per hverdag frem til materialet er levert. Påløpt dagmulkt innbetales som egen innbetaling ved neste forfall for innbetaling av samkjøpsprovenyet. |